Вестерн () је жанр стваралаштва у књижевној, филмској, радијској, телевизијској, стрип и другим уметностима. Вестерни углавном тематизирају догађаје који се углавном одвијају у другој половини 19. века на западу Сједињених Америчких Држава (познат као Дивљи запад), али и у западној Канади и Мексику. Неки вестерни смештени су у ранија раздобља као што је Битка за Аламо 1836, но они се углавном одвијају у времену након Америчког грађанског рата и пре краја Индијанских ратова 1890, иако постоји неколико касних вестерна (нпр. "Дивља хорда"), док су неки смештени у доба Мексичке револуције 1920.